VIL TILBAKE TIL RJUKAN: Sammen med familien ble Verona Delic i mars sendt tilbake til Bosnia, hvor foreldrene opprinnelig kommer fra. Foto: John T. Pedersen / DagbladetVis mer
(Dagbladet): Verona Delic (9) er født og oppvokst på Rjukan i Norge, men i mars ble hun, mamma, pappa og lillesøster sendt tilbake til Bosnia, hvor foreldrene opprinnelig kommer fra.
- Nå må vi avvente og høre hva advokatene har å si. Det er en mulighet å anke til menneskerettighetsdomstolen, men det er også en lang prosess, og hvor lenge skal vi pine disse familiene?
SENDES UT: Høyesterett har bestemt at utvisningsvedtaket for familien Shabazi opprettholdes. Her er Mahdi (9), sammen med pappa Hossein Shabazi og mamma Tahere Ahmadi. Foto: Per Flåthe Vis mer
Sendes ut Også i Mahdis tilfelle gjaldt saken gyldigheten av avslag på søknad om asyl og opphold på humanitært grunnlag.
Familien har lenge bodd i Norge uten opphold, men fikk i februar 2006 utsatt utreisefrist fordi Mahdi var under behandling for tuberkulose.
Også i denne saken mente 14 av 19 dommere at vedtaket er gyldig, og at domstolene må se bort fra faktum som har oppstått etter forvaltningsbehandlingen.
- Vi er veldig spente, og følger nøye med i norske medier. Vi tenker at vi må få komme tilbake, eller vet vi ikke hva vi skal gjøre, sa Veronas far, Damir Delic, til Dagbladet på telefon fra Bosnia 19. november da saken startet i Høyesterett.
- Det er stor forskjell på skolen her og skolen i Norge - dagene er lenger, det er mer lekser, og hun får karakterer. Hun gjør det best i matematikk og gym, hvor det ikke avhenger så mye av språket, forteller Damir.
Da Dagbladet besøkte familien Delic i Bosnia i mars fortalte Verona at hun savnet vennene og livet hjemme på Rjukan.